cyanic-selkie/wikianc huggingface dataset:
Txuctxi (lingua)
Gramatica
En la cadena de verbos, e sujeto e ojeto es indicada, e la acorda con person es espresada diferente en verbos transitiva e nontransitiva, e la acorda es espresada con prefisas e sufisas. Cada combina de person, cuantia, tempo, etc, es espreseda en un modo complicada e no sempre coerente. En ajunta a la formas finita, txuctxi ave formas infinitiva, purposiva (supina), alga formas de jerundo, e partisipios presente e pasada, tota de cual pote es usada con verbos aidante per forma plu construis analitica.
La sistem de numeros ia es orijinal fundida sur 20 e continua a 400, ma la sistem de des ia es introduida per numeros plu alta ca 100 par la influe de rusce. La numeros fundal es comun fundida sur ditos, manos, e soma e sutrae.
La ordina de parolas es multe libre, an si SOV es la norma. La posesor presede normal la poseseda, e posposadas es usada en loca de preposadas.
Istoria de Provinse Soria
Celtiberia
En la Eda de Fero, la provinse ia es un parte de Celtiberia, un teritorio en cual la celtiberianes ia abita, regardada como celta. Esta cultur ia lasa en la provinse restas arceolojial de multe importa como Numantia, Uxama (Osma) o Termantia (Tiermes) e la atas eroin como lo de Numantia.
Micmac
La micmaces es un popla de la Nasiones Prima (la terma en Canada per americanes orijinal) de la tera de bosces norde-este, la areas aora nomida la Provinses Atlantica e la Penisola de Gaspe de Quebec, e la rejion norde-este de Maine. Los nomi sua teritorio nasional Mi'kma'ki (o Mi'gma'gi). La nasion ave sirca 170,000 persones, de ci cuasi 11,000 parla la lingua micmac, un lingua de la familia de linguas algoncian. En la pasada, la lingua ia es scriveda en la ieroglifos micmac; lo es aora scriveda con la alfabeta latina.
La Santé Mawiómi (Consilio Grande) ia es la nivel senior de governa per la popla, asta Canada ia pasa la Ata Indian de 1876 per comanda ce la Nasiones Prima institui governas de representores elejeda. Pos la cambia, la Consilio Grande ia prende un rol plu spirital. Lo ia es composada de xefes de la consilios de la sete distritos de Mi'kma'ki.
La nom "micmac" es la spele comun en engles asta la desenio de 1980. Aora, la plu de publicas usa la spele Mi'kmaq, cual es prefereda par la popla. La Mi'kmaw Resource Guide dise ce Mi'kmaq sinifia "la familia". Ma la popla mesma nomi se la Lnu'k (o Lnu'g), cual sinifia "umana" o "la popla".
Istoria de Provinse Soria
Celtiberia
Numantia es situada en La Muela de Garray, e es conoseda per resiste la aseja de la romanes gidada par Publio Cornelio Scipio Emiliano en 133 aec. Los ia prefere suiside ca sede a sua enemis. Sua abitores prima ia ocupa lo en la Eda de Bronze (entre 1800 aec e 1700 aec). En 153 aec on ave la lutas prima contra la romanes cuando sua abitores ia vade per aida la abitores de Segeda contra la armada de 30 000 omes de Quinto Fulvio Nobilior, ci ia vinse los. Pos 20 anios de atacas roman, la Senato ia envia en 134 aec Publio Cornelio Scipio Emiliano per destrui la site. El ia aseja lo e pos des-tre menses de famia e maladias, sin comables, la numantianes ia fini suisidente.
Micmac
On ave un fende linguistica alga profonda entre la lingua micmac e la algoncianes este a sua sude-ueste, cual sujesta ce la micmaces ia developa un segue cultural preistorial autonom en sua teritorio. La cultur ia asentua un orienta a la mar, car la area no ia ave multe sistemes de rios major. Los ia abita en un clima cual no promove cultiva; en loca, los ia oganiza se en grupos peti de alga familias relatada patrilinial. Los ia es seminomada e ia susiste sur pexa e xasa. Xefia no estende plu ca la condui de grupos xasante.
Istoria de Provinse Soria
Celtiberia
La site de Tiermes ia es ocupada de la Eda de Bronze, cual mostra ce la site ia es continuante ocupada per 20 sentenios, asta la sentenio 16. La site ia es concistada par Tito Didio en la anio 98 aec.
Micmac
La micmaces ia segue un sicle anial de move entre la campos invernal, sperdeda tra la interna, e comunias costal plu grande en la estate. En marte, la grupos ia converje a la rivetas con pexes oviparinte. Alora, los ia colie arenges e ovos de avias acual, e ia xasa gansos. Per maia, la costa ia ofre gado e moluscos, e la ventetas costal ia ofre releva de la moscas, moscitos, e otra insetos mordente. En autono, los ia colie la angilas oviparinte. Alora, grupos peti ia sperde a la interna do los xasa alces e renos, de cual los usa tota partes: la carne per come, la pel per vestas, tendones e ligamentos per cordas, e osos per siseli e utiles. Otra animales xasada o trapida ia inclui servos, ursos, coneos, castores, porcospinas, e animales peti.
Istoria de Provinse Soria
Vascones
On ave en Soria, xef en la zona norde, plu ca 200 toponimes euscara, cual mostra un presentia de la vascones en la zona. Alga de esta toponimes es Urbión, Narros, Garray e Larralde.
Romanes
197px|right|thumb|Arco roman de Medinaceli. Pos la geras de concista e la prosede de romani, la provinse ia aparteni a la Conventus Cluniensis de la provinse roman de Tarraconensis. De esta periodo on nota la sites de Numantia, Termantia e Ocilis (Medinaceli).
En Cuevas de Soria on ave la restas de un vileta roman. Lo ave 4000 m² de surfas. On ave ance la vileta roman de Los Villares.
En Medinaceli on pote vide la arco roman, la sola de esta tipo cual esiste en Espania. Construida en la sentenio 1 ec, lo ave tre arcos e ia separa du provinses roman.
Gera de nondepende espaniol
La provinse Soria ia ave 33 militias provinsial creada en 1734. La Primer Batallón de Voluntarios Numantinos ia es construida usante esta militias, e lo ia dirije a El Burgo de Osma. En novembre la Regimiento de Dragones "Numancia" ia es instituida.
Escucha Napoleón, Si como fiel aliado, tus tropas has enviado, Hallarás en la nación Amistad y buena unión; Si otro objeto te guió, Numancia no se rindió, Numantinos hallarás, En España reinarás, Pero sobre españoles no. ​
La Corpo de armada de la Marexal Ney (32 400 omes) ia avansa tra Soria en dirije a Agreda, Tarazona e Tudela. Ney ia avansa de Aranda de Duero e Gumiel de Hizan, concistante San Esteban de Gormaz (19 novembre) e El Burgo de Osma (20 novembre). En cuando esta aveni, la jeneral Dessolles (10 000 omes) ia concista Calatañazor, Ney concista Almazán (21 novembre). Ambos ia vade a Soria, concistante lo la 22 novembre.
Tarabulo
Tarabulo (arabi: طرابلس الغرب; conoseda ance como "Tripoli" par europeanes) es la capital de Libia.
Zaidisme
Zaidisme (arabi: الزيدية‎ az-zaydiyya) es un seta temprana cual ia emerji en la sentenio 8 de xia. Sua nome refere a Zain ibn Ali, la neta de Husain ibn Ali. La seguores de la filosofia legal es nomida "xia zaidi" e composa sirca 35% de la muslimes de Iaman.
Micmac
La micmaces ia abita strutures nomida uiguames. Los ia talia arbores joven, plu comun piseas, e ia curva los sur un sirculo detaliada sur la tera. Estas ia es liada con lunlotra a la culmina, e alora covreda con la cortex de betul. La micmaces ia ave du grandias de uiguames: la plu peti pote conteni 10 a 15 persones, e la plu grande 15 a 20. Uiguames ia pote sembla conos o cupolas.
A 24 junio 1610, xef grande Membertou ia converti a catolicisme e ia es batizada. El ia conclui un alia con la jesuitas franses cual ia afirma la direto de la micmac per eleje catolicisme e/o la tradisiones micmac. La micmac, como asosiores de comersia con la franses, ia acorda con colonia limitada de la franses en sua teritorio.
Aljebra fundal
La aljebra fundal ensirca alga de la consetas fundal de un de la ramo xef de la matematica. Lo introdui cuantias sin valua fisada, conoseda como variables. Lo conserna strutures aljebral relatada con la numeros complicada e real.
Micmac
Alga micmaces atende la eglesa catolica, algas segue sola la relijio tradisional de la micmaces; ma multe ia adota ambos, la resulta de la conveni entre cristiania e la tradisiones micmac. Etnolojiste Angela Robinson ia scrive un studia profonda de ambos en sua monografia Tán Teli-Ktlamsitasit (Ways of Believing): Míkmaw Religion in Eskasoni (2005).
Pos la Gera de Re Phillips entre la colonistes engles e americanes orijinal en New England sude, la micmac ia deveni membros de la Wapnáki, un alia con cuatro otra nasiones algoncian: la abenacis, penobscotes, pasamacuodis, e la malisetes. La confedera ia alia con la colonistes franses en Acadia. En un periodo de 75 anios de 6 geras en Mi'kma'ki (Acadia e Nova Scotia), la micmac ia luta per para la engles de vinse la area. Ma Frans ia perde controla militar de Acadia en 1710.
Istoria de Provinse Soria
Gera de nondepende espaniol
La gera de nondepende sinifia la comensa de la declina de la provinse, ci ia es un potensia regardante la manadas de bestias e ia perde sua loca en la economia nasional.
La provinse ia es usada como la graneria de la soldatos nasional e franses, con sua benes esente furada par la soldatos. En 1832 la provinse ave 500 000 oveas cuando a fini de la sentenio 18 on ia ave entre 780 0000 880 000.
Ance, a fini de la sentenio 18 on ia ave 330 texadores e, pos la gera, pico plu de 80.
Etnicos de Europa
Europa es comun regardada como un de la sete continentes, an si lo es fisical un parte de la continente Eurasia. Europa ave mares a tre de sua lados - la Mares Artica, Atlantica, e Mediteraneo. La Mediteraneo no ia es un ostaculo tro grande, ma ia conteni la etnicos de Europa e los de Africa norde pos la eda de la coloni de la elinicas e la fenisianes. La etnicos ia es ance separada par la divide entre imperos grande, como la Impero Roman e la imperos de Asia sude-este. La lado cuatro de Europa es tradisional asetada como la Montes Ural e la Caucasos. La estendes grande de la stepe e tundra ia esperia multe cambias de etnicos de edas antica, e multe de los esiste ancora en la nasion moderna de Rusia. Alga de los ia ance move en la dirije de Europa miles de anios en la pasada, incluinte la suomis, estis, e magiares cual ia construi nasiones cual esiste ancora en esta eda. Ultima, an si la bordas es permeable, la prosimia de la etnicos con lunlotra en esta bordas, e la comunica e comersia fasil, ia contribui a un "supra-etnico" partal compartida.
La continente no ave la area la plu grande en la mundo, e no ave la plu abitantes, ma lo es famosa per sua leteratur, arte, e musica, e sua nivel grande de developa de siensa e tecnolojia. La europeanes ia sperde se tra la mundo par coloni e concista de la teritorios de otras. Sua cualias bon e mal ia influe cuasi tota la mundo.
Etnico
On ave ance varias plu sutil: la diferes e relatas entre omes e femes, entre adultes e enfantes, entre empleores e empleadas; varias asetable regardante seso; preferes relativa per ierarcia o autonomia; ideas sur la valua de labora; espetas regardante distantia sosial, toca permeteda e nonpermeteda, abitas de cortesia; la senti de tempo dial o estendeda; e multe cosas plu. Esta aspetas de etnicos es la ojeto de rexerca par etnografistes e rexercores de la campos cultural de sosiolojia, psicolojia, e antropolojia. La metodo usada per studia esta detalias de vive umana es comun nomida "ethnografia densa".
Nasiones de Europa
Alga nasiones en la Caucasos es a veses videda como un parte de Europa, an si los pote es ance videda como en Asia sude-ueste:
Alga persones crede ce Turcia intera no es en Europa, estra la parte a la ueste de la Mar Marmara.
La Rena Unida (acc Britan) es a veses videda como composada de cuatro "nasiones": England, Cimri, Scotland, e Er Norde. La plu de abitores vide se como un popla: la brites. La mesma idea es aplicada a veses sur Espania (spesial en la casos de Euscara e Catalan). Rusia ave un identia nasional aora clar (pos la fini de la Uni Soviet), ma es composada de multe etnicos, como la impero de sua pasada.
Linguas indoeuropean
Otra familias indoeuropean es ance nativa a Europa:
Linguas nonindoeuropean
On ave otra familias nonindoeuropean; alga de los es nativa a Europa:
Nativa a la caucasos (no videda como un parte de Europa par multe):
Otras ia es introduida de locas en Asia:
Linguas estinguida:
Migra
An si migra ia es un aveni comun tra istoria, on pote vide multe migras de popla de otra continentes resente, spesial en la sentenio 20. La cade de la imperos european es un fonte major: Popla de America latina, de Asia sude, de Asia sude-ueste, e de Africa norde es bon esemplos. Multe de esta popla es de razas noneuropean o de miscas de razas, cual pote causa integra difisil en Europa.
La crese de nasiones con governas autoritar ia ance causa migra. Migra de Turcia e de Iran es bon esemplos.
Alga migras es la resulta de la desira per partisipa en la economia o educa de Europa. En esta caso, on pote vide multe persones de Xina, India, e otra paises asian, e alga colonias pasada en africa. La reveni de persones de America Norde e Australia a Europa es ance vidable.
Migras de Asia ia introdui budisme, induisme, jainisme, sicisme, e bahai a europa, e la cuantia de sua aderentes crese, par plu migra e par adota de los par otra europeanes.
Cricet
thumb|Shaun Pollock de Africa de la sude lansa a Michael Hussey de Australia en la Boxing Day Test Match de 2005 a la Melbourne Cricket Ground Cricet es un jua de baston e de balo ce on jua entre du ecipos de des-un juores sur un campo. A la sentra de acel campo, on ave un pixe (campo) con un uicet a ambos lados. Un uicet es fada de du beiles ce es balansida sur tre stumpos. La lado bastonal fa coredas par colpa la balo ce se ia lansa a un de la uicetes con la baston e core entre la uicetes. En la entretempo, la lado lansal atenta sesa lo (par sesa ce la balo ta parti de la campo, e trae la balo a cualce uicet) e despedi a cada bastonor (alora los es a estra). La metodos de despedisme inclui es lansada (la balo colpa la stompas), catura la balo ante ce la balo es sur la tera, pos cuando la balo es colpada. Pos cuando des bastonores es despedida, la inning fini e la ecipos cambia de roles. La jua es arbitrada par du arbitrores, ce es aidada par un arbitror ajuntada.
Etnicos de Europa
Cristiania
De la eda medieval alta, la plu parte de Europa ia es dominada par Cristianisme. Sirca 76.2% de europeanes vide se como cristianes. On ave tre setas xef:
On ave ance la Eglesa Apostolal de Armenia, la eglesa nasional la plu vea.
Islam
Islam es la relijio dominante en Turcia, Azerbaidjan, Cosovo, Xciperia (56%), Bosnia e Hersegovina (51%). En Rusia, la tatares, txetxenes, avares, inguxes, e otras ave ance majorias muslim. De la migras de la sentenio 20, muslimes ia deveni minorias notable en Europa ueste. Sirca 44 milion persones (6%) es muslim en Europa. Islam ia ave un efeto grande en Europa, tra sua rena en Espania e Portugal de 711 a 1492. La paises muslim ia reteni multe de la matematica, siensa, e leteratur de la elinicas e romanes antica, e ia importa la mesma de India. Plu resente, la Impero Osmanan ia domina la Balcanes.
Iudisme
An si iudisme ave un istoria longa en Europa, lo resta un minoria peti. Sua istoria ia es multe afetada par la olocausto e simil atentas a la sutrae o elimina de la iudis, e migra (a Israel e America, spesial la SUA). La cuantia de iudis en Europa en 2010 ia es estimada a sirca 1.4 milion (0.2%), o 10% de la iudis en la mundo. Ma la efeto de iudisme sur la cultur european es enorme, spesial tra leteratur, musica, e siensa, e tra sua rol en cristiania.
Secularisme
Un plu contribui a la relijios de Europa es la cuantia grande en multe paises de la nonrelijiosa, incluinte ateistes e agnosticas, ma ance la cuantia an plu grande de persones ci crede en alga bon spirito, sin vide lo como un dio tradisional. Ateistes e agnosticas composa sirca 18.2% de europeanes. En alga nasiones, la nonrelijiosa es la majoria de la popla: Txesco (76%), Nederland (68%), e Esti (60%). Frans ave un tradision de laicisme e secularisme de la Revolui Franses. Jeneral, europeanes ave un disposa deseverida regardante relijios e suporta un idea de separa de stato e relijio multe diferente de cual on pote trova en multe nasiones muslim o an en la SUA.
Raza
La plu parte de europeanes es videda como "caucasian" o "blanca" (an si la otra razas e miscas de razas no es tro rara). Jeneticistes e Antropolojistes ci ia studia la idea de razas ia conclui ce razas es plu un idea aprendeda sosial, e no un colie de cualias jenetical plu o min valuada. Ma, la istoria de razisme es longa, e ia deveni plu importante en la eda de colonialisme, cuando europeanes blanca ia comensa vide se como superior ca la popla "negra" o "jala", pd de Africa e Asia, e la popla orijinal de la Americas e de Australia.
An entre la popla de Europa, la idea de razas ia es aplicada a la abitantes de partes variosa de la continente: Europeanes de la norde e la ueste ia es videda en la sentenios resente como superior. Los de la sude (la mediteraneanes) e de la este (la slavicas) ia es videda como en alga modos inferior, an si no tan inferior como los de Africa o Asia. An la popla de un nasion ia es crededa como plu bon ca lo de un otra nasion. La engles, per esemplo, no ia vide la eres como sua egales, ma jeneticistes oji reconose ce la engles e la eres ave jeneticas no diferente. Jeneral, la ideas de superioria e inferioria ia es plu un caso de compete entre grupos o nasiones. An cuando la evidente de similia entre du grupos es forte, modos ia es inventada per esplica los.
Un cosa relatada a raza es sclavia. On debe recorda ce sclavia es cuasi universal, a min de la sosias tribal, e lo ia deveni multe plu importa cuando umanas ia comensa crea imperos. En Europa, sclavia ia es esensal per la vive de la Impero Roman. Lo ia diminui multe en la edas medieval, con la sustitui de cultivores liada a la tera en feudalisme. Ma sclavia ia es reintroduida forte cuando alga nasiones european ia deveni ancora imperos colonial. Natural, sclavos ia es videda como inferior, e la esiste de diferes en cualias como la color de pel ia resulta en fasil identifia.
Sclavia ia continua es un parte de cultur european en alga areas. Per esemplo, la sclavi de la romani en alga partes de Europa este, e la sclavia en la areas european de la Impero Osmanan. E cristiania e islam ia tradisional asetada sclavia como un realia, an si ambos suporta la idea de trata sclavos en un modo umana.
Como notada, razisme, sclavia, e sistemes de caste fundida sur erita o ricia, es comun en sosias umana. La susede de europeanes en tecnolojia, gera, e coloni ia asentua estas en la cultures european. On debe nota, la ideas rejetante estas es ance un parte de la cultur european, como un parte de sua progresa en filosofia, leteratur, e interpretes nova de relijio.
Conclui
En realia, un etnico european es vera un colie de multe etnicos, de grandia e sinifia diversa. Ma la sentenios de contata entre los ia resulta en un acorda partal en alga areas, sufisinte per vide la esiste de un supra-etnico european, spesial en contrasta con alga etnicos e otra supra-etnicos estra Europa. La susedes de europeanes en la mundo (bon o mal) es causante la redui de separa de Europa de otra rejiones de mundo. Otras aseta partal alga cualias european, e europeanes aseta alga cualias de acel otra rejiones. Lo es posible ce umania va developa un etnico mundal en la futur con un tolera e an respeta per nosa diferes, posible car nos nesesa lo per garantia la survive la spesie intera.
Gabon
Gabon es un pais en Africa.
La area es sirca 267 667 cilometres cuadrida.
La cuantia de abitores, en la anio 2007, ia es sirca 1 454 867 persones.
La site capital es Libreville.
La linguas major es franses (ofisial), fang, myene, nzebi, bapounou/eschira e bandjabi.
Apside
Un apside es un alcova grande semisirculo o poligon en un eglesa, con arcos o cupola, tipal a la fini este e conteninte la altar.
Etimolojia
La linguas sur cual lingua franca nova es basada es espaniol, portuges, catalan, franses e italian. En tota esta linguas, la parola "apside" veni de la latin (absis, absidis), cual veni de la elinica (ἀψίς apsis, apsidos), en cual la sinifia es arco o volta.
Cavalo
La cavalo (Equus ferus caballus) es un de du suspesies esistente de Equus ferus. Lo es un ungulato de orteos nonduable (en esta caso, sola un orteo resta, protejeda par un ungula (pd un ungia cornosa). La cavalo ia evolui tra 45 a 55 milion anios de un vivente peti con multe orteos - Eohipo - a la animal grande de oji. Umanas ia comensa domdoma cavalos sirca 4000 aec, e sua doma es probable vasta sperdeda par 3000 aec. La sola cavalo savaje es la cavalo de Przewalski (o cavalo savaje de Monglol) e lo es menasada par estingui. On ave un vocabulo spesial multe estendeda usada per parla de cavalos, mostrante la importa de la animal en la vive istorial e preistorial de umanas.
La anatomia de cavalos permete ce los usa sua rapidia per evita predores, e los ave un sensa eselente de ecuilibria e un responde forte per combata o fuji. Relatada, cavalos ave un cualia multe noncomun: los pote dormi e stante e reposante, con la jovenes dorminte plu ca la adultes. Cavalos fema jesta per sirca 11 menses, e un enfante pote sta e core pronto pos nase. La plu de cavalos domada comensa sua instrui su la sela o arnesida entre la edas de du e cuatro. Los ateni la developa completa como adultes par sinco anios, e ave un estende de vive de entre 25 e 30 anios.
Ocupa magiar de teritorios iugoslavian
La ocupa magiar de teritorios iugoslavian ia es la ocpua militar e la ajunta de la rejiones de Bačka, Baranja, Međimurje and Prekmurje de la Rena de Iugoslavia per Magiar en la Gera Mundal Du.
Democratia
Democratia (de la elinica δημοκρατία, "rena par la popla"), en sua sinifia moderen, ave tre aspetas, tota per un sistem de governa en cual la sitadanes eserse potia par vota En un democratia direta, la sitadanes intera forma la corpo governante, e los vota direta sur cada caso, pe sur la pasa de un lege spesial de imposta. En un democratia represental, la sitadanes eleje representores de entre se mesma. Esta representores asembla per forma un corpo governante, como un lejeria. En un democratia constitual, la potias de la majoria es eserseda en un strutur de un democratia represental, ma la constitui limita la majoria e proteje la minorias, tipa par la promove de diretos individua, pe libria de parla o libria de asosia.
La nonsertia de resultas es inerente en democratia, cual causa de tota fortias debe luta repetente per la reali de sua interesas, cual es como la potia de un grupo de persones devolui a un colie de regulas. Democratia ueste, como distinguida de lo cual ia esiste en sosias premoderne, es jeneral videda como orijina en la site-statos como Atina clasica e la Republica Roman, do scemas variosa e grados de diretos de vota de la popla (mas e libre), ia es atentada ante la forma ia desapare en la ueste a la comensa en cuando acel edas ia cade.
Seguente la siensiste de politica Larry Diamond, democratia es composada de cuatro elementos importante: un sistem political per eleje e recambia la governa par elejes libre e justa; la partisipa ativa de la popla, como sitadanes, en politicas e la vive sivil; proteje de la diretos umana de tota sitadanes; e un rena de leges, en cual la leges e prosedes aplica egal a tota sitadanes.
La terma ia apare en la sentenio sinco aec per nomi la sistemes political cual esiste alora en la site-statos elinica, spesial Atina, per sinifia "rena par la popla", contrastante con aristocratia (ἀριστοκρατία), cual sinifa "rena de un elite". Teorial, esta definas es oposante, ma pratica la distingui ia es istorial neblida. La sistem de Atina clasica, per esemplo, ia dona sitadania democrata a omes libre, e ia escluida sclavos e femes de partisipa. En cuasi tota governas democrata tra istoria antica e moderne, sitidania democrata es composada de un clase elite, asta la permete de vota ia es estendeda a tota sitadanes adulte en la plu de democratias moderne tra la promoves de vota de la sentenios 19 e 20.
Democratia contrasta con formas de governa en cual potia es tenida par un individua, como en un monarcia asoluta o dictatura, o en cual potia es tenida par un cuantia peti de individuas, como en un oligarcia o plutocratia. An tal, esta oposas, eritada de filosofia elinica, es aora ambigua car governas moderne ave elementos miscada democrata, oligarciste, e monarcial. Karl Popper ia defini democratia como contrastante con tirania o autarcia, e donce focante sur la oportunas per la pople per controla sua xefes e per espulsa los sin nesesa un revolui.
Teorem fundal
La teorem fundal de un campo de matematica es la teorem considerada sentral en acel campo. La nom de un tal teorem no es fundida en la frecuentia con cual lo es usada o la difisilia de sua demostras.
Sistem de reprodui de omes
La sistem de reprodui de omes es composada de un cuantia de organos sesal cual ave roles en la prosede de reprodui umana. La sistem corespondente en femes es la sistem de reprodui de femes. Esta organos es locada a la esterna de la corpo e en la pelvis.
Stockholm
Stockholm es la site capital e con la plu abitores de Sveria e la nasiones nordica. En la anio 2015 1 515 017 persones ia abita en la comunia legal. Lo ave un area de 382 cilometres cuadrida. En la este de la area la arcipelago de Stockholm es situada con 30 000 isolas. Birger jarl ia fundi la site en la anio 1252.
Sistem de reprodui de omes
La organos sesal de omes inclui la penis e la testiculos cual produi semen e spermas, cual, como un parte de copula, fertili un ovo en la corpo de la fem; la ovo fertilida, aora un zigoto, developa a un feto, cual es plu tarde naseda como un enfante.
A la lado sinistra de la imaje:
A la lado destra de la imaje:
__INDEX__ __NEWSECTIONLINK__
Bove
Boves es la tipo la plu comun de ungulatos grande domada. Los es comun elevada en eleverias, per carne, per lete, e per cuoro. Lo es ance usada como animales per monta o per trae caros, vagones, o arados o otra aparatos per cultiva. Un otra produi de boves es feces, cual pote es usada como sterco o combustable. En alga rejiones, per esemplo partes de India, boves ave un sinifia relijio. E a veses, los es animales amada.
Sirca 10,500 anios a ante, boves ia es domada de tan poca como 80 antesedentes en Turcia sude-este. Seguente un estima de 2011, on ave aora 1.4 bilion boves en la mundo. En 2009, boves ia deveni un de la animales domada prima cual ave sua jenom mapada. Algas opina ce boves ia es la forma la plu vea de ricia, e la fura de boves un de la formas la plu temprana de furi.
Tunicato
Tunicata (o Urocordata)
Arbor filojenetica
└─o Tunicato o Urocordato ├─o Larvaseo o Apendiculario └─o ├─o Taliaseo └─o Asidiaseo
Muharram
Muharram (arabi: المحرّم) es la mense prima de la calendar muslim. El es un de la cuatro menses santa en cual luta es proibi.
La dia des es Axura e la xia recorda la doles de Hussein ibn Ali.
Zigurat
thumb|Zigurat Zigurat es un piramide terazida, tipal de Mesopotamia antica.
Obras teatral de Shakespeare (lista)
La obras teatral scriveda par William Shakespeare (pronunsiada Uiliam Xecspir), poesior, autor teatral, e ator engles, ave la reputa de parteni entre la obras la plu grande en la lingua engles e en leteratur de la mundo ueste. Tradisional, la obras ia es divideda entre la jeneros trajedia, istoria, e comedia. Los ia es traduida a tota lingua major esistente, e es presentada continual tra la tota mundo.
Sistem de reprodui de femes
La sistem de reprodui de femes es composada de la organos de seso interna e esterna cual funsiona en la reprodui de enfantes nova. La sistem corespondente per omes es descriveda a Sistem de reprodui de omes.
La sistem de reprodui de femes, es nonmatur a nase e deveni matur a maturi sesal, sirca 12 anios, cuando el deveni capas de produi gametas e cuando la fem pote jesta un feto a completi. La organos sesal interna es la utero, la trompas de utero, e la ovarios. La utero pote como casi la embrio cual developa a un feto. La utero ance furni secretes vajinal e uteral cual aida la move de spermas a la trompos. La ovarios produi la ovos. La organos sesal esterna (o jenitales) es la vulva, composada de la labia, la clitoris, e la abri vajinal. La vajina es ajuntada a la servix (colo de la utero).
A intervales, la ovarios relasa un ovo, cual pasa tra la trompa e en la utero. Si, en sua viaja, la ovo encontra spermas, un sola sperma pote entra e fusa con la ovo, cual es alora un zigoto, en cual la cromosomas de la ovo e sperma es unida, e la developa de un umana comensa.
Fertili tipal aveni en la trompas e marca la comensa de embriojenese. La zigoto alora divide repetante tra sufisinte jeneras de selulas per formi un blastosiste, cual planti se en la mur de la utero. Esta comensa la periodo de jesta e la embrio ta continua developa asta completi. Cuando la feto ia developa sufisinte per survive estra la utero, la colo de la utero dilata e contratas de la utero propulsa la enfante tra la vajina a la mundo esterna.
Unias de mesura tradisional de la SUA
La unias de mesura tradisional en la SUA es usada per ativias dial par la plu de popla. Lo es fundida sur la sistem imperial de Britan, cual no es plu usada ofisial en Britan e la otra nasiones en cual engles es parlada. La sistem metral es usada ance en la SUA, spesial en campos en cual mesura esata es nesesada, como en ativias siensal, medical, industrial, e militar. An si enfantes debe aprende la sistem tradisional, la plu debe ance aprende la sistem metral.
Esta lista conteni sola la mesuras comun. En campos plu tecnical cual no usa la sistem metral, otra mesuras fundida sur estas pote es ance usada. La egales en la sistem metral a su es aprosiminte.
Posposadas
Un posposada es un parola cual relata du otra parolas o formulas con lunlotra. Lo es un parola cual servi la rol de la preposada en alga otra linguas. Linguas como sindi, urdu, turces, corean, e japanes usa posposadas, cuando otras, como engles, franses, rusce, cmer, e elefen, usa preposadas. E alga linguas (como latina e xines) usas ambos a un grado o un otra. La relatas conserna, per la plu parte, tempo e loca, ma multe otra relatas es ance posible, pe de posese (de) o usa (con). Ma posposadas, como preposadas, no es normal la relata sentral de un frase completa, cual es la rol de la verbo. La posposadas con la parolas cual presede los es nomida un frase posposadal.
A su es esemplos de la posposadas de japanes, con esemplos e traduis:
de で
e へ
ga が
kara から
koro/goro ごろ (頃)
kurai/gurai くらい・ぐらい (位)
made まで (迄)
made ni までに (迄に)
nado など (等)
ni に
ni wa には
no の
o を
wa は
yori より
Vasa (barcon)
La Vasa es un barcon de gera de Sveria construida entre 1626 e 1628. La barcon ia sumerji pos naviga sola 1300 m en sua viaja comensante a 10 agosto 1628. Lo ia deveni iniorada pos la plu parte de sua canones bronze valuada ia es salvada en la sentenio 17, asta lo ia es locada denova en la desenio 1950 tarda en un via de barconi ativa apena estra la porton de Stockholm. La barcon ia es salvada con sua casco per la plu parte intata en 1961. Lo es aora esibida en la Museo Vasa en Stockholm. La barcon es un de la atraes per turistes la plu popular. De sua recovre, Vasa ia deveni un simbol multe reconoseda de la "periodo de potia grande" de Sveria.
La barcon ia es construida a la comanda de la re de Sveria, Gustavus Adolphus, como un parte de un estende militar el ia comensa en un gera con Polsca-Lietuva (1621–1629). Lo ia es construida a la compleso marina su un contrata con emprendor privata en 1626 e 1628, e xef armada con canones bronze moldida en Stockholm spesial per la barcon. Decorada rica como un simbol de la aspiras de la re per Sveria e se mesma, cuando completida lo ia es un de la barcones armada la plu potiosa en la mundo. Ma la Vasa ia es nonstable perilosa, con tro multe pesa en la strutur superior de la casco. An con esta nonstablia, lo ia es comandada a mar e ia sumerjida sola alga minutos pos encontra un venta forte.
La comanda per comensa sua viaja ia es la resulta de un combina de fatores. La re, ci ia es gidante la armada en Polsca a la tempo de la comensa de la viaja, ia es nonpasiente per vide lo prende sua rol como la barcon de bandera de la scuadron a Alvsnabben en a arcipelago de Stockholm. A la mesma tempo, la suordinadas de la re no ia ave la coraje political per discute abrida la problemes de la barcon o per pospone la comensa de la viaja. Un investiga ia es organizada par la Consilio Informada per trova ci ia es culpable per la desastre, ma ultima nun ia es punida.
En la salva de 1961, miles de fabricadas e la restas de a min 15 persones ia es trovada en e sirca la casco de la Vasa per arceolojistes maral. Entre la multe cosas trovada ia es vestes, armas, canones, utiles, monetas, utiles de come, comedas, bevidas, e ses de la des velas. La fabricadas e la barcon mesma ia furni studiantes con comprende valuada de la detalias de gera marinal, tecnicas de la fabrica de barcones, e vive dial en Sveria en la sentenio 17 temprana.
Mar Mediteraneo
La Mar Mediterraneo es un mar juntada a la Mar Atlantica par la Streta Jibraltar, cual ave un larjia de sola 14 km. Lo es ensircada par tera, a la norde par Europa, a la sude par Africa, e a la este par Asia.
La mar ave un area de sirca 2,5 miliion km² e un profondia promedia de 1500 m. La parte la plu profonda es 5267 m, en la Mar Ionio entre Italia e Elas.
Lo ia es un via importante per mercatores e viajores de edas antica. Lo ia permete comersia e intercambia cultural entre la poplas emerjente en acel parte de la mundo.
Nom
La nom "Mediteraneo" deriva de la parola latina mediterraneus, cual sinifia "en la media de la tera" o "entre teras", car lo es situada entre Africa, Asia e Europa. Medi- veni de la ajetivo medius, -a, -um "media". Terra sinifia "tera". La parola elinica Μεσόγειος Mesogeios es simil de μέσο "media" + γη "tera".
Axura
La Dia de Axura (arabi: عاشوراء‎) es la dia 10 de Muharram en la calendario muslim e marca la culmina de la Memoria de Muharram.
El es onorada par la xia como dia de lamenta per la martiria de Husain ibn Ali, la neto de Muhammad en la Batalia de Carbala en 2 otobre 680 ec.
Dao de jing
La Daodejing (xines tradisional:道德經, xines simplida: 德经 «Libro de la Via e de la Virtua») es un testo de la leteratur clasica xines, cual ia es composada en un periodo entre la sentenios cuatro e tre aec. Lo es la obra fundal de la dauisme. Seguente la tradision xines lo ia es scribeda par Laozi.
Africa este
Par causa de la teritorios colonial de Africa este brites e Africa este deutx, la terma Africa este es comun (spesial en engles) usada per refere a la area cual aora es composada de la tre paises de Cenia, Tanzania e Uganda. An tal, esta no es la abitua de multe otra linguas, en cual la terma ave comun un contesto plu grande e sola jeografial, e donce inclui ance Djibuti, Ertra, Itiopia e Somalia a la norde, e Malaui, Mosambic, Zambia e Zimbabue a la sude.
Jeografia e clima
Alga partes de Africa este es famosa per sua proportio de animales savaje, per esemplo la "sinco grande": la elefante, la bufalo, la leon (spesial la leones ugandan, masai e itiopian), la leopardo, la rinosero negra, e la gorila montanial, an si la cuantia de esta animales ia declina par causa de tensa grandida en tempo resente, spesial de la rinosero, la elefante e la gorila.
La jeografia de Africa este es comun con vista bela. Fortes tetonical global ia forma la falion de Africa este e Africa este se mesma. Africa este ave la Monte Kilimanjaro e Monte Cenia, la apicos la plu grande en Africa. Lo ance ave la lago la plu du grande de acua fresca en la mundo Lago Victoria, e la lago la plu du profonda en la mundo Lago Tanganyika.
La clima de Africa este es alga nontipal per un rejion ecuatoral. Lo es surprendente fria e seca en relata con sua latitude par causa de un combina de la altia jeneral alta de la rejion e la ombra de pluve de la ventas de monson ueste creada par la Montes Ruenzori e la Montania Itiopian. En fato, multe anios pote pasa en la costa de Somalia con no pluve.
Clifford Geertz
Clifford Geertz ia es un antropolojiste american.
Guosa
Guosa es un lingua construida creada orijinal par Alex Igbineweka en 1965. Lo ia es desiniada per es un combina de la linguas nativa de Nijeria, e per servi como un lingua franca per Africa ueste.
Fontes de vocabula
An si guosa prende sua vocabulo de a min 118 linguas nativa de Africa ueste, la plu de la vocabula es derivada de Hausa, Ioruba, e Igbo. Engles furni multe de la termas plu tecnical. Alga parolas ia es produida par simbolisme de sonas, pd meeh ("ovea"), yanmu-yanmu ("moscito"), e wuam ("come").
La roles diferente de parolas es frecuente derivada e linguas spesifada. La plu de nomes concreta es de hausa, verbos e nomes astrata es plu comun de igbo o ioruba. A veses, parolas de tota tre linguas es fusada per crea un parola cual sembla tota tre. Per esemplo, la parola méni es de hausa menini, igbo gini, e ioruba kini, tota sinifiante "cual".
Tono
On ave tre tonos en guosa: alta, media, e basa. On ave ance du tonos "contorno", basa-levante e alta-cadente. Alta es scriveda con ´, basa con `, basa-levante con ˇ, e alta-cadente con ˆ.
Elidi
Elidi avenu cuando du vocales identica ta es visina, o con alga particulas de gramatica. Per esemplo, cuando la parola per pluralia é es poneda ante un parola cual comensa con un vocales, la é repone la otra vocal: é ómóntàkélé → émóntàkélé ("enfantes peti"). On pote usa un sinia de elidi cuando la du vocales es la mesma: ji inang → ji'nang (dudes-cuatro).
Fonotaticas
Un silaba en guosa es tipal de la forma (C)(A)V(C). Alga parolas prestada pote ave la forma (C)(C)(C)V(C).
Scrive
La alfabeta de guosa ave 23 leteras e alga digrames. La leteras q e x no es usada, e la letera c apare sola en la digram ch. La digram ng es usada per /ᵑg/ cuando a la comensa de un parola, e /ŋ/ cuando a la fini.
Frisia
Frisia es un rejion costal longo la canto sude-este de la Mar Norde en lo cual es oji un parte sinifiante de Nederland, incluinte Frisia moderna e partes plu peti de Deutxland norde. Frisia es la abitada tradisional de la frisces, un popla germanica ci parla linguas frisce, relatada a engles e scotes en la familia de linguas anglo-frisce.
Frisia es comun divideda entre tre partes:
Guosa
Gramatica
Guosa es un lingua isolinte con un ordina de sujeto-verbo-ojeto. La majoria de sinifias gramatical es espresada par particulas cual presede la parolas cual los altera, como é (plural), ng (presente progresante), lá (perfeta), e kà (volente). On no ave articles como "la" o "un", e no seso gramatical o clases de nomes.
Pronomes
Alga pronomes cambia per indica si los es sujetos o ojetos. Pluralia es indicada, e seso es elejable, ma sola entre fema e mas/neutra.
Frisia
Frisia ia cambia dramosa tra tempo, par deluvias e par un cambia en identia. Lo es parte de la Nordwestblock ipotesal, un rejion istorial liada par lingua e cultur.
La popla, cual ia es plu tarda conoseda como la frisi, ia comensa coloni Frisia en la sentenio 6 aec. Seguente Plinio la vea, en la eda roman, la frisces (o sua visinas prosima, la Chauci) ia abita sur terpen, colinas fabricada. Seguente otra fontes, la frisces ia vive longo un estende vasta de la costa de la Mar Norde, acc la Mar Frisce. A acel tempo, Frisia ia es composada de la provinses moderna de Fryslan e partes de Holland norde e Utrecht.
Guosa
Pronomes
Un forma asentuada de la pronom es creada par ajunta la sufisa -wan. An si posese es comun indicada par pone la forma ojetal de la pronom po la nom, la preposada nke ("de") pote es usada per indica posese ambigua.
Descriventes
Como en elefen, ajetivos e averbos no es clases separada en guosa. Los segue lo cual los altera.
Frisia
La presentia frisce en la eda medieval temprana ia es documentida de Vlanderen norde-ueste asta la estuario de la Rio Weser. Seguente la descovres arceolojial, esta frisces no ia es la frisces de la eda roman, ma la desendentes de migrantes anglo-sason de la Baia Deutx, arivante en la Migra Grande. Per la sentenio 8, frisces etnical ia ance coloni la areas costal norde de la Rio Eider su rena dansce. La linguas frisce temprana ia es parlada longo la costa sude de la Mar Norde. La rejion es a veses nomida Frisia Grande.
Autores distante pare no difere multe entre frisces e sasones. La bizantian Procopio ia descrive tre poplas abitante Britan: angles, frisces, e britones, e la autor dansce de Knutsdrapa, cual selebra Canut la grande de la sentenio 11 usante "frisces" como un sinonim de "engles". La istoriste e sosiolojiste George Homans ia mostra un caso per la domina cultural frisce de Anglia este de la sentenio 5, indicante ordinas de proprias distinguida en carucates, distribuis de partal eritada areas comun tenida par familias, con un resiste a seniorisme feudal e otra instituidas. Alga fontes de Anglia este nomi la abitantes de la costa de la continente warnis, en loca de frisces.
Guosa
Descriventes
En guosa, on ave tre grados de compara:
Declara Universal de Diretos Umana
La Declara Universal de Diretos Umana es un declara adotada par la Asembla Jeneral de la Nationes Unida a 10 desembre 1948 a la Palais de Chaillot, Paris, Frans. A su es la testo de la declara, transcriveda a elefen:
Guosa
Verbos
En guosa, tota verbos ave sola un forma. On ave un copula, wù, ma lo es usada sola con un nom completinte. Con ajetivos completinte, wù no es usada e la ajetivo condui se como un verbo;
Frisia
La arcivos frisce la plu temprana nomida 4 clases sosial, la ethelinges (nobiles) e frilinges, ci con lunlotra composa la "frisces libre" ci pote litiga a corte, e la laten, con la sclavos, ci ia es asorbeda en la laten car sclavia ia "evapora" en esta periodo. La laten ia es tenintes de tera cual los no pote posese se mesma, e es a veses liada a lo en la modo de serfos. En tempos plu tarda, los pote compra sua libria.
Guosa
Numeros
multiples de des es cortis de la numeros simple:
Declara Universal de Diretos Umana
Preambul
Considerante ce lo es esensal ce la diretos umana es protejeda par un sistem de diretos, afin no person es forsada, como recurso ultima, a la rebelia contra tirania e oprimi,
Frisia
La rena frisce en la sentenio 7, su re Aldegisel e re Redbad, ia ave sua sentro de potia en la site de Utrecht.La leges tradisional de la frisces ia es documentida en la Lex Frisionum en la sentenio 8 tarda. Lo ia fini en 734 a la Batalia de la Boarn, cuando la frisces ia es vinseda par la francos, ci alora vinseda la parte ueste asta la Lauwers. Armadas franco ia concista la area este de la Lauwers en 785, pos cuando Carlo la grande ia defeta la xef sason Wikukind. La carolanes ia pone Frisia su la rena de un grewan, un titulo relatada a un conte, con la sinifia de "governor" en loca de "renor feudal".
En la sentenios 7 a 10, mercatores e capitanes ia ave un rol importante en la comersia internasional en benes lusosa, fundinte distritos comersial en sites distante como Sigtuna, Hedeby, Ribe, York, London, Duisburg, Cologne, Mainz, e Worms.
La areas costal frisce ia es partal ocupada par vicinges dansce en la desenio de 840, asta estas ia es espulsada entre 885 e 920. Lo ia es sujestada ce la vicinges no ia concista Frisia, ma coloni en un modo pasosa en alga distritos, como la isolas de Walcheren e Wieringen, do los ia construi fortreses simple e ia coopera e intercambia con la frisces nativa. Un de sua xefes ia es Rorik de Dorestad.
En la sentenio 12, nobiles frisce e la site de Groningen ia funda la Alia Upstalsboom su la slogan "Libria Frisce", per oposa tendes a feudalisme. La alia ia es composada de Frisia (moderna), Groningen, Frisia este, Harlingerland, Jever, e Rustringen. La distritos frisce en Frisia ueste, ueste de la Zuiderzee, no ia partisipa; ance no la distritos norde de la Rio Eider longo la costa de la Mar Norde dansce (Schlegwig-Holstein). La prima ia es controlada par la conte de Holland en 1289, e la seguente ia es governada par la duxe de Schleswig e la re de Danmarc. La mesma pertine a la distrito de Land Wuesten este de la Rio Weser. La alia Upstalsboon ia es reviveda en la sentenio 14 temprana, ma lo ia colasa pos 1337. Per acel tempo, la site nonfrisce de Groningen ia prende la controla de la distritos costal autonom.
La sentenio 15 ia inclui la mori de republicisme frisce. En Frisia este, un nobil de la familia Cirksena ia defeta sua competores con la aida de la alia Hansa. En 1464, el ia ateni la titulo de conte de Frisia este. La re de Danmarc ia susede en controla la distritos costal norde de la Rio Eider. La provinses nederlandes de Fryslan e Groningen ia resta autonom asta 1498. Per esta tempo, Fryslan ia es concistada par duxe Albert de Sachsen-Meissen. La site de Gronigen, cual ia comensa domina la distritos campanial, sede a la conte Edzard de Frisia este en 1506. La site ia dona sua vantajes restante a la Impero Habsburg en 1536. La distrito de Butjadingen (a ante Rustringen) ia es prendeda par la conte de Oldenburg en 1514, e la Land Wursten par la prinse-bispo de Bremen en 1525.
En la sentenio 16 temprana, la pirata Pier Gerlofs Donia, conoseda como Grutte Pier ("Petro la grande") ia defia la autoria de Sachsen en un gera de gerilia, suportada par la duxe de Gelders. El ia ave alga susedes e ia es temeda par autorias de Holland, ma es ia mori como un cultivor en 1520. Seguente lejendas, el ia es 2 metres de altia. Un sculta de el par Anne Woudwijk ia es erijeda en Kimswert en 1985.
En la desenio de 1560, multe frisces ia alia se con la revolui conduida par Willem de Orania contra la monarcia de la Habsburges. En 1577, la provinse de Fryslan ia deveni un parte de la nasente Republica de Nederland, e sua representores ia suscrive a la Uni de Utrecht. La site de Groningen ia es concistada par la nederlandes en 1594. De alora, la parteni en la Republica de Nederland ia es persepida como un garantia per la conserva de librias sivil. Ma la potia vera ia es usurpada par la clase alta de imobilores. Protestas contra rena aristocrata ia condui a un promove democrata en la desenio de 1780.
Ideolojias political
En la studias sosial, un ideolojia political es un colie de ideales etical, prinsipes, credes, mitos, o simboles de un promove o instituida sosial, un clase o grupo grande, cual esplica como un sosia debe opera e cual ofre un desinia political e cultural per un ordina sosial spesifada. Un ideolojia political conserna se xef con como on debe asinia potia e a cual finis lo debe es usada. Alga partitos political segue un ideolojia spesifada multe prosima, en cuando otra pote prende sola alga inspira de un grupo de ideolojias relatada sin abrasa forte cualce de los. La poplaria de un ideolojia es partal la resulta de la influe de emprendores moral, ci ata a veses sola en sua propre interesas. Ideolojias political ave du dimensiones:
Declara Universal de Diretos Umana
Preambul
Considerante ce promove la developa de relatas bonvolente entre nasiones es esensal,